మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
టీమిండియాలో వేటు మొదలు.. ఫస్ట్ వికెట్..?
వరల్డ్‌కప్‌లో బౌలింగ్, ఫీల్డింగ్‌లో అద్భుతంగా రాణించిన భారత్ జట్టు. దీంతో.. బౌలింగ్ కోచ్ భరత్ అరుణ్, ఫీల్డింగ్ కోచ్ శ్రీధర్ సేఫ్. కానీ.. బ్యాటింగ్‌లో ఆఖరి వరకూ తడబాటుని కొనసాగించిన మిడిలార్డర్‌. సెమీస్‌లో ఓటమికి కూడా ఈ తడబాటే కారణం.
Samayam Telugu | Updated:
Jul 13, 2019, 05:24PM IST
హైలైట్స్
ప్రపంచకప్‌ నుంచి సెమీస్‌‌లో ఓడి నిష్క్రమించిన టీమిండియా
లీగ్ దశ నుంచి టీమ్ బ్యాటింగ్ భారాన్ని మోసిన రోహిత్ శర్మ
అతనికి సహకరించిన కోహ్లీ, కేఎల్ రాహుల్
మిడిలార్డర్‌ వరుసగా ఫెయిల్.. ఆఖరికి సెమీస్‌లోనూ తడబాటు
బ్యాటింగ్‌ కోచ్‌పై వేటు వేసే దిశగా బీసీసీఐ అడుగులు
ప్రపంచకప్‌ సెమీస్‌ మ్యాచ్‌లో బ్యాటింగ్ వైఫల్యం కారణంగా ఓడిపోయిన భారత్ జట్టులో ప్రక్షాళన దిశగా భారత క్రికెట్ నియంత్రణ మండలి (బీసీసీఐ) అడుగులు వేయబోతున్నట్లు వార్తలు వస్తున్నాయి. వరల్డ్‌కప్ లీగ్ దశలో దాదాపు 35 శాతం టీమ్ స్కోరుని రోహిత్ శర్మ ఒక్కడే చేయగా.. విరాట్ కోహ్లీ ఐదు అర్ధశతకాలు, కేఎల్ రాహుల్ విలువైన ఇన్నింగ్స్‌లతో అతడికి సహకారం అందించారు. కానీ.. మిడిలార్డర్‌ బ్యాట్స్‌మెన్‌‌లు మాత్రం కనీసం ఒక్క మ్యాచ్‌లో కూడా భారత్ జట్టుని గెలిపించలేకపోయారు. ముఖ్యంగా.. నెం.4 బ్యాట్స్‌మెన్ ఫెయిల్యూర్, బ్యాటింగ్ ఆర్డర్‌లో మార్పులు టీమిండియాని దెబ్బతీయగా.. హార్దిక్ పాండ్య కనీసం ఒక్క చెప్పుకోదగ్గ ఇన్నింగ్స్‌ కూడా ఆడలేకపోయాడు. దీంతో.. సెమీస్‌లో రోహిత్ (1), రాహుల్ (1), కోహ్లి (1) సింగిల్ డిజిట్‌కి ఔటవగా.. మిడిలార్డర్ ఒత్తిడిని తట్టుకోలేక చేతులెత్తేసింది.
Read More: రోహిత్.. కోహ్లీ నుంచి కెప్టెన్సీ తీసుకో..!: జాఫర్
ప్రపంచకప్‌ లీగ్ దశలో 9 మ్యాచ్‌లాడిన టీమిండియాకి మిడిలార్డర్‌ బలహీనతని దిద్దుకునేందుకు చాలా అవకాశాలు దొరికాయి. కానీ.. అదే తడబాటుని కొనసాగిస్తూ.. సెమీస్‌కి చేరి అక్కడ బోల్తాకొట్టింది. వాస్తవానికి టోర్నీ ఆరంభంలోనే ఈ బలహీనతలపై దృష్టిపెట్టి సరిదిద్దాల్సిన బాధ్యత బ్యాటింగ్ కోచ్‌ సంజయ్ బంగర్‌ది. కానీ.. అతను తన బాధ్యత పట్ల అలక్ష్యంగా వ్యవహరించాడని చెప్పడానికి నెం.4లో ఆఖరి వరకూ టీమిండియాకి సెటిల్ బ్యాట్స్‌మెన్‌ లేకపోవడమే నిదర్శనం. దీంతో.. ప్రస్తుతం సీరియస్‌గా ఉన్న బీసీసీఐ తొలుత సంజయ్ బంగర్‌పై వేటు వేయాలని యోచిస్తున్నట్లు ఓ అధికారి వెల్లడించారు.
Read More: ప్రపంచకప్‌ రగడపై కోహ్లీ, కోచ్‌తో COA రివ్యూ
మిడిలార్డర్‌లో రిషబ్ పంత్ షాట్ సెలక్షన్, కేదార్ జాదవ్ జిడ్డు బ్యాటింగ్, దినేశ్ కార్తీక్ నిర్లక్ష్యపు ఆటతీరు, హార్దిక్ పాండ్య దూకుడు హిట్టింగ్‌‌లో.. సెమీస్ వరకూ ఏమాత్రం మార్పు కనిపించలేదు. ప్రపంచకప్ లాంటి టోర్నీల్లో మ్యాచ్‌ గమనానికి అనుగుణంగా ఆటగాళ్లు తమ షాట్ సెలక్షన్‌ని మార్చుకునేలా సూచనలు ఇవ్వడంలో బ్యాటింగ్ కోచ్ పాత్ర కీలకం. కానీ వారి బ్యాటింగ్ తీరుని మార్చడంలో కోచ్‌గా బంగర్‌ పూర్తిగా విఫలమయ్యాడు.